હવે આટલું બધું પિષ્ટિપિંજણ કર્યા પછી આપણને થાય કે આ લક્ષ્મી આવે છે ક્યાંથી? પ્રશ્ન બહુ જટિલ છે, પણ તેનો ઉત્તર એકદમ સરળ છે. લક્ષ્મી આવે છે માણસના નસીબથી. લક્ષ્મી આવે છે માણસે કરેલાં પુણ્યોથી. મહેનતુ અને બુદ્ધિશાળી ભલે ગમે તેટલી મહેનત કરે, બુદ્ધિનો ઉપયોગ કરે, પણ તે લક્ષ્મીવાન નથી બની શકતા. મહેનતથી બહુ બહુ તો બે ટાઇમના દાળ રોટલા મળે. ખાવા પીવાનું મળે. બે પૈસા બચાવ્યા હોય તો એકાદ બે છોકરાં છોકરીનાં લગ્ન સરળતાથી થઇ શકે, પણ લક્ષ્મીપતિ બની શકાતું નથી. આને પ્રારબ્ધવાદ કહેવાય? ના, આ પ્રારબ્ધવાદ નથી. તમે તમારી મેળે કામ કરો. તમારું ઘરમાં માન નથી. બહાર માન નથી. તો બીજે શું કામ તરફડિયાં મારો છો? જ્યાં જાવ ત્યાં તમને જોઇ લોકો કહે કે, ‘આવો, આવો, બેસો, બેસો,’ તો જ તમે મોટા પુણ્યાત્મા. તો જ તમે લક્ષ્મીપતિ થઇ શકો.